lflage/wiki-talks huggingface dataset:
Cikkjelöltvita:Híres mezőkovácsháziak listája

message: A cikk élő személyekről szóló, forrásolatlan állítások tömkelegét tartalmazza. Ahhoz, hogy visszakerüljön a cikknévtérbe, a következő feltételeknek kell -- nézetem szerint -- teljesülni:
# A Wikipédia-cikkel rendelkező személyek esetében:
## A személy WP-cikkének alá kell támasztani az itt szereplő állításokat az illetőről.
# A Wikipédia-cikkel nem rendelkező személyek esetében:
## Itt a cikkben forrásolni kell minden olyan állítást, ami a cikkben felmerül.
## Igazolni kell, hogy az illető valóban híres (hiszen a cikk címében az áll, hogy ezek a személyek egytől-egyig híresel. Ezt talán a legegyszerűbb úgy megtenni, hogy az említett személy nevezetességét a szokásos módon igazoló forrásokat adunk meg.
Azokat a személyeket, akikre a fenti feltételek nem teljesíthetők, ki kell venni a cikkből. El kell távolítani azokat a személyeket is, akiknek a Mezőkovácsházával való kapcsolata túlságosan érintőleges. (Az izraeli vezérkari főnök például nem híres mezőkovácsházi pusztán azért, mert édesanyja a helységben született.)
Ha a javításokat nem sikerül elvégezni, a cikket törölni kell. --Malatinszky vita 2022. szeptember 28., 15:20 (CEST)
thread_title:  Feljavítóba helyezés indoklása
Vita:Ian hurrikán (2022)

message: Van másik Ian hurrikán? Én nem találtam. (Tropical Cyclone Names, Tropical Cyclone Naming History and Retired Names) Blua lagoMesélj, mizu? 2022. szeptember 28., 21:13 (CEST)
replies: text: Igen. Megegyezés szerint mindegyikhez oda kell írni. Kismenők vita 2022. szeptember 28., 21:16 (CEST)
replies: text: :@Kismenők Köszi, ma is okosabb lettem.  Blua lagoMesélj, mizu? 2022. szeptember 28., 21:18 (CEST)

text: A trópusi ciklonok nevei hatéves ciklusban ismétlődnek. 2016-ban is volt egy Ian nevű trópusi ciklon, de annak az intenzitása alatta maradt a hurrikánszintnek, és a pályája egyébként is elkerülte a szárazföldet, úgyhogy nem lett különösebben hírhedt. Az enwiki 2016 Atlantic hurricane season cikkében olvashatsz erről bővebben.

text: Hat évvel korábban, 2010-ben Igornak hívták az I-betűs trópusi ciklont. Ez egy 4-es fokozatú hurrikán volt, és -- ahogy az a sok halálesetet és jelentős kárt okozó hurrikánok esetében szokásos -- a nevet végül kivonták a rotációból, így került a helyére az Ian név. Tekintve a jelenlegi Ian hurrikán pusztítását, valószínűleg ezt a nevet is ki fogják vonni a forgalomból, úgyhogy több Ian hurrikán feltehetőleg nem lesz.

text: Ezzel együtt, ahogy fentebb láttad, a szokásunk az, hogy minden hurrikáncikk címébe betesszük az évszámot. Ezt az irányelv is rögzíti. -- Malatinszky vita 2022. október 2., 15:09 (CEST)
replies: text: :Meg lehet, hogy az Igor amúgy se lenne időszerű 2022-ben. :-) Bináris ide Kelt: Wikipédia,  2022. október 2., 15:47 (CEST)
replies: text: ::Máig is emlékezetes az 1939-es szezon első vihara, az ötös erősségű Adolf hurrikán, amely szeptember elsején ért partot. -- Malatinszky vita 2022. október 2., 17:55 (CEST)

text: :@Malatinszky köszönöm, hogy kifejtetted – részben ezért is olyan jó szerkeszteni és olvasni a Wikipédiát, mert rengeteg olyan témáról tud meg egy csomó újdonságot az ember, amiről soha nem gondolta volna, hogy egy szót is fog tanulni. Kudos! Blua lagoMesélj, mizu? 2022. október 2., 20:37 (CEST)
thread_title:  Kell az egyértelműsítés? 

message: Miért jó az, hogy a hurrikánnal kapcsolatos események idejét UTC-ben adjuk meg, ha egyszer a tényleges események mind a keleti parti időzónában (a hurrikán idején UTC-4-ben) történtek? Ha egyáltalán fontos, hogy valami hány órakor történt (mert mondjuk élet-halál kérdése lehet, hogy az ötméteres árhullám sötétben vagy világosban mosta el a házakat), akkor sokkal informatívabb lenne helyi időben megadni az időpontokat. --Malatinszky vita 2022. október 11., 14:41 (CEST)
thread_title:  UTC
Vita:Győzteskompenzáció

message: A cikk eredeti változatában linkek voltak a listás mandátumok kiszámítását mutató külső lapokra. Szerkesztő:Tomcsynak ez nem tetszett, és kihúzta. Gyim vita 2022. szeptember 28., 22:34 (CEST)
Lásd még: Wikipédia:Wikitanácsi indítványok/Gyim. Tomcsy üzenet 2022. szeptember 28., 22:42 (CEST)
thread_title:  Csonkítás
Vita:Delbos-Corfield-jelentés

message: Külső oldalról áthozott tartalom. Néhol a stílus nem semleges. Lásd még: Wikipédia:Wikitanácsi indítványok/Gyim. Tomcsy üzenet 2022. szeptember 28., 22:41 (CEST)
thread_title: Külső oldalról
Vita:Kodály Zoltán Magyar Kórusiskola

message: A kórus. Magyarul beszélő Canadai filmdráma, teljes film.(2014./2018-02-27. 104 p. YouTube) Stet, a bajos és dühös, egy texasi kisvárosból való 11 éves árva, édesanyja halála után egy híres kórus iskolába kerül. A karmester felismeri a fiú rendkívüli tehetségét, és a tanulás olyan útjára hívja, mely során megtanulja a zene nyelvére fordítani azt, ami benne rejlik. (Amerikai Fiúkórus Iskola/ Boychoir School) Partmoso vita 2022. szeptember 29., 15:49 (CEST)
thread_title:  Más kórusiskolák; A kórus kanadai film
Vita:Kórusok enciklopédiája

message: Valószínű az angol, a német, a francia, a spanyol, orosz nyelvű enciklopédia. Gondolom, kínai nyelven is van ilyen kézikönyv és talán a buddhista egyház is rendelkezik hasonlóval. Partmoso vita 2022. szeptember 29., 16:00 (CEST)
thread_title:  Kórusok enciklopédiája más nyelven
Vita:2022-es francia törvényhozási választások

message: egy kétarcú ember ha a wikipédia tartalmát és képeit nézem, talán az egyik az apa a másik a fia ? 81.182.136.3 (vita) 2022. szeptember 30., 09:30 (CEST)
thread_title:  ez a 	Jean-Luc Mélenchon
Vita:Filmmúzeum

message: Szerintem nyugodtan be lehet dolgozni a Film Mania cikkbe. 82.131.239.5 (vita) 2022. szeptember 30., 12:15 (CEST)
replies: text: Azért van különbség a Film Minia és a Filmmúzeum között. A Filmmúzeum csatornának olyan életútja van, ami megérdemli, hogy külön cikk foglalkozzon vele. Gysev5047 vita 2022. október 18., 21:16 (CEST)
replies: text: :A Prizma TV is nyilván megérdemli, hogy külön cikke legyen, és ne legyen az RTL Háromba bedolgozva. 91.83.30.54 (vita) 2023. január 21., 10:53 (CET)
replies: text: ::Meg a Nóta TV is megérdemli, hogy legyen külön cikke, és ne legyen a Sláger TV cikkébe bedolgozva. 91.83.30.173 (vita) 2023. szeptember 5., 14:33 (CEST)
thread_title:  Bedolgozás
Sablonvita:Jogsegély

message: : A szerzői jogok tulajdonosa engedélyt adott a honlapon szereplő tartalmak felhasználására.
replies: text: Az engedély száma: 2022083110005131
UliAdam vita 2022. szeptember 30., 12:42 (CEST)
Ezt nem ide szántad. Milyen tartalom? Milyen szám? Annak a szócikknek a vitalapjára kéne írni. Bináris ide Kelt: Wikipédia,  2022. szeptember 30., 12:53 (CEST)
thread_title:  Digitális Fogalomtár használata
Sablonvita:Csonksablonok

message: Miért lazacszínű ez a sablon? A (dacára annak, hogy „light salmon”-nak hívja magát) sötét színű háttéren a fekete betűk nehezebben olvashatók, mint a szokásos világoskéken, és látszólag ok nélkül tér el az alapszíntől, ami feleslegesen következetlenné teszi. Ja, és a lazacot enni szeretem, nem nézegetni.  – Tacsipacsi vita 2022. szeptember 30., 16:39 (CEST)
A sablon alapszíne nem világoskék, hanem egy ocsmány lila. Próbálkoztam többféle színnel, és ez tetszett meg. De javasolhatsz mást is, csak ne az a ronda navsablon-alapszín legyen. Nem következetlen, hanem egy másik sablon, mint az összes többi. :-) Bináris ide Kelt: Wikipédia,  2022. szeptember 30., 16:45 (CEST)
thread_title:  Lazac
Vita:X-Faktor (tizenegyedik évad)

message: Szerintetek mindenki kedvenc X-faktor versenyzője, Hörcher László festőművész miért nevezi magát grófnak? Valóban grófi származású? Nem találtam Hörcher vezetéknevet ebben a listában. Mennyire teljes a lista? Találtam egy 1936-os születésű Hörcher Ferencné Horkay Nóra építészmérnököt, aki urbanista is volt, meg egy 1958-ban született Horkay Hörcher Ferenc nevű filozófusfélét (magyar-angol-esztétika szakon végzett, egyetemi tanár, politikai filozófiával és esztétikával foglalkozik, vezetéknevei és születési éve alapján talán Hörcher Ferencné Horkay Nóra fia lehet...). Ők rokonai Hörcher Lászlónak (aki 1962-ben született)? És tényleg grófi származásúak? 2A02:AB88:2A86:CA00:8061:D37D:CFD4:110F (vita) 2022. október 1., 08:42 (CEST)
thread_title:  Hörcher
Vita:Az Aranybulla napja

message: „Kövér Aranybulla-értelmezése nem tárgya egy enciklopédiacikknek, főleg hogy elképesztő marhaságot beszél ("alkotmányos önazonosság DNS-e... wtf”
Na pont a lényeg nem jött át. :-) Ez Kövér emléknapja, azért fog létezni, mert ő úgy akarja, ő mondta meg előre, milyen tartalmú törvényt fog hozni a parlament, mert neki nemcsak a szavazást, de a benyújtást sem kell megvárnia, hogy ezt tudja... Valójában az egész Kövér értelmezése miatt van, és emiatt van pont most (megengedve, hogy az ideológiát erre alkalmazott segéderők formálták a számára). Pont azért kell emléknap az Aranybullának, mert Kövér így értelmezi. Különben fel sem merült volna. Tehát ez lényeges része a szócikknek. Hogy marhaságot beszél, arra remélhetőleg az olvasó is rájön, tiszteljük meg ennyivel, és bízzunk benne. Az enciklopédia semlegességébe nem fér bele, hogy mi cenzúrázzuk Kövér szavait, nehogy valaki azt higgye, hogy marhaságokat beszél. Bináris ide Kelt: Wikipédia,  2022. október 2., 20:28 (CEST)
replies: text: Én egyáltalán nem bízom benne, hogy bármelyik fideszes leveszi ebből az orbitális baromságot, amit Kövér házmester nertárs ostoba agya kikotlott. Az a gyanúm, hogy megfelelő kommentár nélkül ez fog beépülni a fideszes DNS-be, márpedig a kommentár nem enciklopédikus, tehát inkább egyáltalán nem kéne reklámozni ezt az újabb agymenést. De nem fogok ezen rugózni, ahhoz már túlságosan rezignáltan nézem ezt az agyfolyósodást, ami itt zajlik. – LApankuš 2022. október 2., 20:32 (CEST)
replies: text: :Itt ebben a kalapban mi enciklopédisták vagyunk. Az a dolgunk, hogy felkínáljuk a tájékozódás és gondolkodás lehetőségét az olvasóknak, nem az, hogy beleverjük az orrukat. :-) Pont azért tettem bele ezt a szöveget, mert üvölt róla, hogy mekkora marhaság. Bináris ide Kelt: Wikipédia,  2022. október 2., 20:38 (CEST)
thread_title:  Kövér értelmezése és a szöveg egy részének törlése
Vita:A Magyar Televízió műsorainak listája

message: A "nagy" táblázat egy lehetséges felbontását próbáltam a szócikkben. Nyilván ettől el lehet térni, összevoni műfaji kategóriákat stb.
Amelyik produkciók műfajában nem voltam biztos, a szócikk végére raktam "Egyéb" címsorral Ksz83 vita 2022. október 3., 02:19 (CEST)
thread_title:  Műfajok és a produkciók besorolása 

message: Eredetileg pár tévéfilmes felsorolásából ma már egy terjedelmes szakasz lett.
Bár ennek a szakasznak (és az egész szócikknek is) teljessé rakása tudom hogy teljesen lehetetlen küldetés, de megpróbálkoztam legalább egy lehetséges szerkezet kialakításával.
Én tévéfilmek hozzáadásakor a következőre figyeltem (vagy éppen hagytam figyelmen kívül):
* Tévéfilmek és tévéjátékokat egybe írtam, szerintem felesleges még ezeknek külön szétválasztása. Ráadásul vannak olyan források, ahol a tévéjátékra tévéfilmként hivatkoznak (és még bele se mentünk az "Ez most tévéfilm/tévéjáték/mindkettő?" fejtegetésbe)
* Egy angol nyelvű wiki minta alapján három hasábosan vannak megadva a tévéfilmek/tévéjátékok a premier dátum megadása mellett. Szerintem egy pontos dátum hasznos, ha később valaki rá akar keresni vagy akár szócikket írni róla (felesleges szvsz pld. a készítők nevét pluszba odaírni). Ha valaki plusz információt akar róla írni, ami valami miatt fontos a tévéfilm szempontjából, jegyzet* sablonnal kiegészíheti.
* A dátum forrásánál az IMDB meggyorsítja a keresést, de minden esetben előtte lecsekkoltam az https://archivum.mtva.hu/news_archive?category=rtv oldalon is (Rádió és TV újság - a produkció időrendbeli első előfordulását tekintettem premier dátumnak) Tapasztalataim szerint a dátumok az IMDB-n kb 90% pontosak. Ha csak IMDB-s forrás van, esetleg ott van még az Arcanum ellenőrzésre. De csak IMDB-ről ellenőrzött dátumot (így olyan produkciót) nem írtam bele a listákba
* Ugyancsak nem írtam bele Zenés TV Színház-os produkciókat, valamint Rajna András rendezte tévéfilmeket se, amelyek fel vannak sorolva a Televíziós mesék felnőtteknek szócikkben.
Nyilván nagyban megkönnyítené a munkát, ha lenne egy lista az összes magyar tévéfilmről és azok premier dátumjairól. Addig pedig marad a néha manuális bővítgetés. Ksz83 vita 2023. október 28., 20:31 (CEST)
thread_title:  Tévéfilmek szakasz
Kategóriavita:SZDSZ-tagok

message: Ez nem olyan, mint a Kubatov-lista? OsvátA vita 2022. október 3., 07:35 (CEST)
Nem. Hungarikusz Firkász Ide írkássz! 2022. október 3., 07:38 (CEST)
thread_title:  Kubatov
Vita:Borisz Timofijovics Romancsenko

message: ...okozta a halálát. A huwikin ez egy típushiba, a bombing-ot bombázásnak fordítják akkor is ha ágyúból kilőtt gránátról.  van szó. Valójában a gránát és a repülőről ledobott bomba között nagy a különbség. Ez a ruwiki szócikk forrása: https://www.dw.com/ru/vyzhivshij-v-nacistskih-konclagerjah-pogib-pri-obstrele-harkova/a-61202972 𝕾𝖊𝖕𝖚𝖑𝖙𝖚𝖗𝖆𝕻'𝖘.𝖇𝖔𝖝 2023. december 18., 09:34 (CET)
thread_title:  Nem bombázás, tüzérségi lövedék
Vita:Álommeló

message: A fimből kiderül, Amerikában sem megy varázslat nélkül a végzettség nélkül. Itt jön a számítógépes tündér-történet. Jennifer jó varázslókkal rendelkezik. Hihető, hogy lánya jó családba került és rajz tehetsége van. Az internetes bevásárló központ is hihető varázslat. A többi - tündérmese, de aranyos. Partmoso vita 2022. október 5., 15:00 (CEST)
thread_title:  Jennifer Lopez - az "Álommeló" tündére!
Vita:Kézfogás – Európa szoborpark

message: A https://almadiszoborpark.eu/hu szerint Kézfogás Európa Szoborpark, az https://web.archive.org/web/20180808153533/http://almadiszoborpark.eu/ szerint Európa Szoborpark, a https://web.archive.org/web/20180813210306/https://balatonalmadi.hu/kultura/muveszet/kezfogas-europa-szoborpark szerint pedig "Kézfogás" Európa Szoborpark, esetleg „Kézfogás” nevet viselő Európa- szoborpark. Ez alapján hihetőnek tűnik, hogy a nagykötőjeles címadás vélhetően nem helyes, de melyik megoldás legyen helyette? Solymári vita 2022. október 5., 19:49 (CEST)
thread_title:  Nevének írásmódja
Sablonvita:Chem

message: Ha azt írom be, hogy , akkor mindegy, hogy írom be a második n-et, akkor a -ra hivatkozik a sablon.
Vagyis egy hibás hivatkozás jelenik meg egy (nem létező) sablonra.
Hozzátenném azt is, hogy az angol Wikipédián modullal oldják meg a képletbeillesztést. Egyébként a boránokról szóló szócikkemben jelent meg most e hibás sablonhivatkozás. Alfa-ketosav vita 2022. október 5., 21:53 (CEST)
----
Sőt, igazából teljesen mindegy, hogy milyen betűs kifejezés áll a második esetben, és hogy hány betűs kifejezés van, ugyanarra a nem létező sablonra hivatkozik a sablon. Alfa-ketosav vita 2023. március 19., 12:02 (CET)
thread_title:  Nem megfelelően kezelt betű
Sablonvita:Magyar orvoséletrajzi lexikon

message: Próbáltam beilleszteni Kaczvinszky János (orvos) szócikkébe, de sehogysem akart működni... Fauvirt vita 2022. október 6., 15:50 (CEST)
replies: text: , nekem most sikerült, beillesztettem. Lehet, hogy csak valami időleges probléma lehetett a rendszerben. --Sphenodon vita 2022. október 8., 13:54 (CEST)

text: Most nézem, hogy a sablon használati útmutatójában a példának hozottakban egyik külső link sem működik. Csak akkor kérdés számomra, hogy miért működik a Kaczvinszky János (orvos) szócikkében a sablon kitöltetlen oldalszám-paraméter mellett... A szócikk címe lehet a lényeges, ahová be van illesztve a sablon? Nem értem... --Sphenodon vita 2022. október 8., 14:11 (CEST)
replies: text: :Huh, akkor jó! :o) Egyben köszönöm is! Fauvirt vita 2022. október 8., 20:53 (CEST)
thread_title:  Nem működik
Vita:Berber nyelvek

message: Megtaláltam a cikkben használt térkép nagyobb, SVG felbontású változatát, de nem tudom beilleszteni az infóbox - ba.
https://commons.wikimedia.org/wiki/File:Berber_Language_Tutlayt_Tamazight.svg Balabenc vita 2022. október 6., 20:19 (CEST)
replies: text: Kész Ogodej  vitalap 2022. október 8., 18:06 (CEST)
thread_title:  Új nyelvi térkép 

message: A "guancs nyelv" szövegét engedte formázni, viszont a lista elején szereplő "awdzsila nyelv" esetén nem enged kijavítanom egy betűt: w - v (mivel a magyar ábécében a w csak idegen szavakban és idegen nevekben használatos), de annak idején a y betűt átírhattam dzs - re. Balabenc vita 2022. december 4., 11:38 (CET)
replies: text: Engedi az, csak rá kell nyomni a forrásszöveg szerkesztésre. Az nem indok, hogy azt nem szereted, vagy nem ismered, meg kell tanulni, ha egyáltalán szerkeszteni akarsz. Ogodej  vitalap 2022. december 5., 22:00 (CET)
thread_title:  "csak más nézetben lehet szerkeszteni"
Vita:Tojástempera

message: Ez a szócikk a tempera angol szócikk fordítása, aminek a wikidata elemére vonatkozó lapunk már létezik Tempera címen. Ez főként a történetet írja le, míg a másik a technikát. Össze kellene dolgozni a kettőt és esetleg utána ezt a lapot törölni. Kismenők vita 2022. október 7., 00:04 (CEST)
thread_title:  Összedolgozás a Tempera szócikkel
Vita:Polgári engedetlenség

message: A tételes jog és a morál összeütközését az elemző részben forrásokkal kellene alátámasztani és sokkal precízebb fogalmazásra lenne szükség (pl. vajon helyes szóhasználat-e itt a Morális jog, amely a tételes jogot természetjogi alapon felülírja? --Linkoman vita 2022. október 7., 21:58 (CEST)
thread_title:  Lektorálandó, mert...
Vita:2108-as mellékút (Magyarország)

message: A szócikkben forrásként felhasznált 1937-es autóstérkép-kivágatnak a mai 2108-as utat érintően egyetlen ponton annyi bizonytalansága van, hogy nem derül ki belőle egyértelműen: az annak idején 206-osként számozott út teljesen a mai 2108-as irányát követte-e, vagy Nógrádkövesd térségében kissé eltért-e attól; másként fogalmazva: Nógrádkövesden vagy Bercelen haladt-e keresztül. Mindkét útirány a térképen egyformán van színezve, úgy, hogy az főúti besorolást sugall; a nógrádkövesdi irány tűnik valószínűbbnek, hiszen az vezet a völgy hosszában, ahol a mai 2108-as is, de pont ezen a szakaszon a 206-os útszám Bercel mellett van feltüntetve, a mai 2138-as útnál. Solymári vita 2022. október 8., 17:20 (CEST)
replies: text: @Solymári Azt hiszem, megtaláltam azt a térképe, aminek egy részére te leltél rá: Magyarország közlekedési térképe 1937.

text: Teljes nézetben már jobban kiolvashatóbb, emiatt pedig egyértelműbb minden. Nagy segítség a bal alsó sarokban lévő magyarázat, ami tanúskodik arról, hogy léteztek harmadrendű(!) főutak is, illetve jobb alul látható egy felsorolás az 1937-es főutakról (főközlekedési közútvonalakról). Ezek alapján megállapítható, hogy:

text: * A 206-os harmadrendű főút (mai 2108) Balassagyarmattól Aszódig tartott;

text: * a 206-os főút nem érintette Nógrádkövesdet, hanem (a mai 2138 teljes vonalán és mai 2129 egy szakaszán át) érintette Bercelt;

text: * a 205-ös harmadrendű főút (mai 2115 eleje és 2616 egésze) Rétságtól Galgagutáig tartott;

text: * a mai 2108 2116 és 2129 közti szakasza a 205-ös főút részét képezte, ezáltal Nógrádkövesdet nem a 206-os, hanem a 205-ös főút érintette;

text: * a mai 2108 2138 és 2116 közti szakasza (1937-ben) egyéb út (mellékút) volt, számozása számunkra jelenleg ismeretlen.

text: Remélem eloszlattam a bizonytalanságot. – balint36 utaspanasz 2022. október 8., 20:26 (CEST)
replies: text: :@Balint36 Csodálatos találat, nagyon köszönöm, hogy annyit foglalkoztál ezzel a mi kis problémánkkal, hogy végül még az eredeti térképre is rátaláltál. Most egy darabig biztosan elleszek ezzel. Solymári vita 2022. október 8., 20:40 (CEST)
thread_title:  Egy bizonytalanság az 1937-es térképről
Vita:Urál-szibériai nyelvek

message: Egy darabig nem tudtam eldönteni, hogy annyira szakmai a szöveg, hogy én nem értem helyenként, vagy ennyire rossz a fordítás? Aztán ahogy egyre gyakrabban belefutottam a nyelvnevek hol kis, hol nagybetűs írásmódjába, a kamchatkai, kamcsakai, Kamcsatkai változatokba, egyre erősödött a gyanúm, hogy ez egy nagyon kócos cikk maradt. A bevezető félbemaradt, és összességében nem vezet be sehova, mert csak ennyiből áll: Az Urál-Szibériai (feltételezett):. Az ilyen izék, mint a mindegyiket rokonítva vannak, szavak vetítésével sem segítenek, illetve a forráshivatkozások tele vannak hibaüzenettel. Muszáj lenne még egy kicsit fésülni, hogy kintmaradjon. Pallor vita 2022. október 9., 02:55 (CEST)
Csukcs helyett csucsk? Szerintem feljavítóba vele! Bináris ide Kelt: Wikipédia,  2022. november 5., 08:39 (CET)
thread_title:  Érthető?
Vita:Széll József (főispán)

message: Azt van a cikkben több helyen is, hogy főispáni helytartó volt, de a hivatkozott forrás is és a Borovszy is azt állítja, hogy főispán volt. Az a különbség, hogy a főispán az, akit a király kinevezett, a vármegye beiktatott, ellenben a főispáni helytartó egy ideiglenesen kinevezett, a vármegye beiktatása nélkül is teljhatalommal bíró személy volt. Ráadásul a betöltött tisztséget 1867-71-ig viselte, helytertókat pedig inkább 1867 előtt neveztek ki (pl. 1849-1861 között csak főispáni helytartók voltak, főispánok nem). Ez ugye nem csak a történeti hűség kedvéért fontos, hanem az egyértelműsítőként használt titulus miatt is. Pallor vita 2022. október 9., 12:30 (CEST)
replies: text: Válasz, hozzászólás nem jött, átnevezem (főispán) egyértelműsítővel. Pallor vita 2022. október 26., 11:34 (CEST)
thread_title:  Főispáni helytartó
Vita:Borgward

message: Valahol vicces, hogy azután biggyeszt valaki további forrásokat igénylő sablont a szócikkre, hogy éppen hogy kerültek bele források – nem is kevés. Előtte meg nem volt rajta semmi, akkor valahogy senkit nem zavart a forráshiány. Fura logika! Vander Jtömb 2022. október 9., 18:32 (CEST)
thread_title:  Források
Vita:2420-as mellékút (Magyarország)

message: Biztos források hiányában nem merem beleírni a szócikk törzsanyagába, de nyomvonala alapján igen valószínűnek tűnik, hogy régebben, a térségben folytatott lignitbányászat megkezdése előtt a mai nyomvonal nagy része a 3-as főúthoz tartozott. Solymári vita 2022. október 10., 09:23 (CEST)
thread_title:  Története
Vita:Roanoke megye (Virginia)

message: A bevezetőben szerepel: "Roanoke megye Botetourt, Bedford, Franklin, Floyd, Montgomery, Craig, Roanoke és Salem megyékkel határos." (Kiemelés tőlem.) Elírás lenne? Tombenko vita 2022. október 10., 17:51 (CEST)
thread_title:  Határos magával?
Vita:Genetikai Alapanyag Kutatás Információs Hálózata

message: genetikai alapanyag + kutatás = genetikaialapanyag-kutatás (← genetikai alapanyag kutatása, minthogy nem az alapanyag-kutatás a genetikai). Az információs hálózat neve tehát így lenne helyes:
*Genetikaialapanyag-kutatás Információs Hálózata
*Genetikai Alapanyag Kutatásának Információs Hálózata
Tehát a kérdés az, hogy a címbeli alak (Genetikai Alapanyag Kutatás Információs Hálózata) változtatás nélkül helyes-e, vagy valójában a fentiek egyike a helyes. Alfa-ketosav vita 2022. október 10., 19:56 (CEST)
thread_title: sic?
Vita:Trimmlap

message: A wikiben nem adunk meg wikipédia-oldalakat forrásként. Ezeket az oldalakat a 'Kapcsolódó szócikkek' szakaszban adjuk meg. Idegennyelvű wiki oldalakat még ott sem, csak ha nagyon indokolt. – Pkᑌᘗᖾᐁᐧᐦᑕᒪᑫᐃᐧᐣ 2022. október 10., 20:18 (CEST)
thread_title:  Források